
FUNDACION SAVANETA A CASITA ARUBIANO NA 
CAMINDA GRANDI 


Fundacion Savaneta a bin ta tambe por aprecia di e identidad 
hasiendo un bunita trabao  Arubano. Danki Aruba Bank y 
pa restaura un cas bieuw na Aruba Ocean Villas como Main 


caminda grandi. Sponsor y tambe Setar,FCCA y 
Mauchies Smoothies. 


E fundacion a skirbi: Awe 
diadomingo bou solo cayente Danki na nos Voluntarionan 


trabounanacontinuanaSavaneta balente di awe. Savaneta den or MI 7 
64. Fundacion den full swingden progreso n | 


su campafia di verf nos casnan LI 
di antafio den Savaneta hibando Solo di Pueblo ta felicita e 


nos balornan cultural den un fundacion pa e bunita trabao aki. 


bachi nobo. Algo pa turistanan 


CASO NA CORTE: E NO TA BAY 
BEK WARDA NOS COSTA 


Keho publico: tin Chauffeur burachi ISRAEL A 


É ta ocasiona BOMBARDIA GAZA 
air bnb cu ta den SIN PIEDAD 


accidente lagando 


mal estado un persona herida 

Keho publico: tin air bnb cu ta den 
mal estado 


Na un emisora di radio un sefiora a trece su keho 
dilanti. 

Segun e sefiora cu recien algun conocir a bin Aruba 
y a huur un apartment pa 90$. E apartment ta 
decepxionante. 


Mal calidad, schimmel, sushi, hole malo, y e awa di 
sushi ta bay patras di apartment. 


E sefiora ta puntra si tin cualke control, pasobra el’a 


pasa berguenza. 


Esaki lo perhudica tambe e nomber di Aruba. 


Chauffeur burachi ta ocasiona accidente 
lagando un persona herida 


Sabana Liber: Diadomingo 
algo despues di 7'or 
di anochi a sosode un 
accidente na e T kruising 
di Sabana Liber pa bay 
Alto Vista. Chauffeur di un 
Van blanco tabata biniendo 
di pabou y a no a regula su 
velocidad na tempo y a dal 
patras di un Nissan March 
cu a caba di sortea pa bira 
na su man robes pa bay 
direcion panort. 


E impacto tabata basta 
fuerte cu e dama den e 
Nissan March a keda 
herida, mesora a pidi pa 
polis y ambulance na e 


sitio. Na yegada nan a bin 
compronde cu e chauffeur 
di e Van no a controla su 
velocidad na tempo y a 
dal hopi duro patras di e 
Nissan March. Personal 
di ambulance a trata e 
dama na e sitio y despues a 
transport'e pa hospital. 


Polis di trafico tambe a 
presenta y a haci test cu 
e chauffeur di e van, e la 
keda deteni pa a supla hopi 
mas di locual ta permiti. 
Transportwagen di polis 
a transport'e pa Warda di 
Polis. 

Minister Geoffrey Wever 
A inicia proyecto 
di presentacion 
di Sustainable 
Development Goals na 
scolnan basico 


Minister Geoffrey Wever a cuminsa cu su proyecto di 
presentacion di e metanan di desaroyo sostenibel, e 
‘Sustainable Development Goals (SDGs), na alumnonan 
di 6e klas di scolnan basico. E presentacion ta pa yuda cu 
conscientisacion di kico e metanan ta ensera y con cada 
un di nos por yuda na logra e metanan. 


Kico ta desaroyo sostenibel? Desaroyo sostenibel a 
ser defini como desaroyo cu ta cubri e necesidadnan 
di e presente sin compromete e abilidad di futuro 
generacionnan pa por cubri nan propio necesidadnan. 
Esey ta nifica cu cada generacion mester tene cuenta cu 
nan bienestar y cu e bienestar di e siguiente generacionnan 
tambe. Pa logra esaki mester tin harmonia entre e aspecto 
humano, balans den desaroyo economico y prosperidad, y 
tambe proteccion pa nos medio ambiente. 


E SDGs ta consisti di 17 meta pa paisnan na mundo traha 
na dje pa un miho mundo. E ta wordo parti den 5 pilar: 
People, Prosperity, Planet, Peace y Partnership. 


E prome scol cu a ser bishita ta Mon Plaisir Basisschool. 
Den transcurso di e simannan binidero Minister Wever lo 
sigui bishita demas scolnan. 


RICHARD KRAMMES A PERDE 
CASO NA CORTE: E NO TA BAY 
BEK WARDA NOS COSTA 


Hues a dicta sentencia 
dialuna den e caso unda e 
polis Richard Krammers, y 
ex hefe di warda nos costa 
a cuminza contra gobierno, 
pa pone bek na trabao, 
mientras ta sperando 
decision di corte den un 
caso di bodem procedure. 
(Caso largo). 


E petishon di Krammers 
ta pidi pa corte suspende e 
desicion te ora e corte den 


bodemprocedure disidi y 
pa corte ordena gobierno 
pa permiti Krammers pa 
reanuda su actividanan 
cono hefe interino di e 
Oficina di warda nos costa. 


Hues a nenga e peticion aki 
y esey kemen cu Krammers 
lo no reanuda trabao na 
Warda Nos Costa. 


Tur cos ta draai riba 
e hecho cu dia 6 di 


September 2022, gobierno 
a termina Krammers su 
trabao na Warda nos Costa 
y mande bek na KPA, na 
su trabao original cu ta na 
departamento di cacho. 


Motibo ta cu debi na 
varios asuntonan cu a sali 
negativo riba su persona, 
e no por a wordo nombra 
como director en hefe na 
Warda nos Costa. 


situa dilanti Colegio San Hose 


Tur cuminda ta bin cu Aroz, Salada, Banana funchi. 
ambe nos tin sides di: extra sauce, pika habanero, mango of papaya 
--- por agrega French fries si ta desea --- 


ta warda bo na Oké Take away situa schuin tegenover di Colegio san hose Santa cruz 


Bon appetit** 

Cu dos mucha den auto; chauffeur burachi a 
hera dal contra bushalte na Paradera 


Paradera/ Ponton - 
Diadomingo anochi pasa 
di 8'or un ciudadano a 
avisa polis cu e lo ta tras di 
un Ecosport color shinishi. 


E vehiculo aki tawata 
coriendo hopi malo mes, 
y na altura di Paradera e 
tuma direccion Rotonde 
Paperclip. Cerca di rotonde 
un poco mas e la dal 
contra e bushalte. Ariba e 
caminda di Paradera e la 
hera dal contra tres auto, 
na varios ocasion; segun e 
testigo cu tawata su tras. 


Na e sitio di e detencion e 
ciudadano a conta polis cu 
e la sigui e auto pa asina 
polis por stop e; prome cu e 
causa un desgracia grandi. 


Momento cu polisnan 
a par'e tegenover di un 
supermercado na Ponton; 
agentenan ta topa cu dos 


criatura sinta patras, 
inocentemente. 
Mesora un agente 


femenino a saca for di e 
auto y pone nan sinta den 
e patruya, mientras a bay 
over mesora na detene e 
chauffeur cu di baina por a 
para ariba su pianan. 


Polis a bay hiba e 
muchanan e adres cu nan 
lo tawata bayendo sano 
y salvo; mientras cu e 
homber nos no sa si ta nan 
tata a wordo hiba warda 
den transportwagen. 


SE 

ARUBA BANK TA CLAUSURA CAMPANA DI 
HIPOTECA CU GANADOR DI 15 MIL FLORIN 


o di october 2023 — 
Durante luna di april, 
Aruba Bank a lansa cu 
campaña di hipoteca, 
“Realisa bo cas”. A peticion 
di clientenan a extende e 
campaña cu un periodo 
mas, pa duracion di tres 
(3) luna, cu a inicia na juli 
2023 te cu september 2023. 
Tur persona cu a aplica y 
a finalisa nan proceso di 
hipoteca durante e periodo 
di juli te cu september 
2023 automaticamente a 
participa pa gana AWG 
15,000. 


Vincent Henry a construi 
su cas durante e periodo di 
campaña y a gana e suma 
di AWG 15,000. 

Vincent a  ricibi tur 


conseho di hipoteca for di 
nos experto den hipoteca 
Jane Lacle, y asina a logra 
realisa su cas nobo cu un 
hipoteca di Aruba Bank. 


Vincent ta sumamente 
contento cu e suma ricibi 
y awor por sigui pa amplia 
su cas danki na e suma 
adicional. 

Aruba Bank ta felicita e 
feliz ganador y ta gradicie 
pa su confiansa den Aruba 
Bank pa jude realisa e cas 
di su sono. Nos kier recorda 
tur persona cu ta desea 
di aplica pa un hipoteca 
cu por ricibi traha un cita 
usando nose Appointment 
tool riba nos website www. 
arubabank.com. 


Cambia 
perspectiva 
tocante obesidad: 
Sa bo number y 


ua 


AWG 15,000- 


Fifteen Thousand Florins 


. 
B L ba Un Experiencia 
Superior 


Ora bo tin 


MAS OPCION 


Tur cos ta mas facil 


“ww.arubabank 

Seminario pa Student-Athletes: Un colaboracion 
entre EducationUSA, UStudy y USA Baseball 


Un sesion educativo specialmente pa studiantenan y 


Ariba diasabra dia 14 di 
oktober na Universidad di 
Aruba atuma lugar e sesion 
titula: “College Baseball in 
the USA — What you need 
to know” di 9:00 — 11:00am 
dedica specificamente na 
studiante-atletanan cu tin 
e meta pa sigui nan estudio 
y hunga baseball na Merca. 


Student-athlete adviser 
di EducationUSA Aruba, 
Jo-Anne Croes lo inicia 
e sesion introduciondo 
kiko ta e posibilidadnan 
y recursonan cu tin na 
Aruba pa nos studiante- 
atletanan. UStudy 
educational and athletics 
adviser, Marina Meijer 
lo comparti informacion 
relevante tocante con pa 
scohe un institucion, e 
proceso di aplicacion y 
fondonan. 


Sr. Drew Briese ta e head 
baseball coach na Centre 
College y lo elabora ariba 
diferente punto cu un 
famia mester tene na 
cuenta si kier yega e nivel 


aki. Y lo comparti kiko e 
como head coach ta buska 
den un Student-Athlete. 
En general tin tres aspecto 
specific cu mester enfoca 
riba dje cual ta: Talento, 
Cifranan y Character. Tur 
tres di e elementonan aki 
ta mesun importante, 
talento ta forma solamente 
un tercera parti. E cifranan 
di school lo determina 
e cantidad di ayudo 
financiero cu un atleta 
por ricibi pa su estudio 
rebahando e gastonan y 
bo character, ta locual lo 
lagabo sobresali riba un 
otro cu tin mesun nivel di 
talento y cifra. 


E lo ta un sesion interactivo 
cu amplio oportunidad 
pa pregunta. Ta invita 
tur studiante entre 12 — 
17 aña cu tin e meta pa 
sigui cu nan carera como 
student-athlete na Merca 
pa atende e seminario aki 
dia 14 di oktober di 9-11am 
na Universidad di Aruba, 
Room 4. 

Mester registra pa por 


mayornan 


sigura un lugar, mirando 
cu tin un maximo cantidad 


A 


IYBASEBALL 


di persona cu por fit den e 
sala. Registra aki: https:// 


bit.ly/studentathlete2023 

MINISTER ENDY CROES TA DESEA E ATLETANAN CU TA BAY 
REPRESENTA ARUBA DEN JUEGOS PANAMERICANOS 2023 
NA SANTIAGO, CHILE HOPI EXITO 


COA a realisa un bunita ceremonia pa e 14 atletanan di 


A, 


Co Mal PER: 


Diabierna ultimo, 
Minister di Ensefiansa 
y Deporte Endy Croes 
tabata presente na e 
oficina di Comite Olimpico 
Arubano pa despedi di e 14 
atletanan cu ta biahando 
na Santiago, Chile. 


E atletanan aki ta bay 
competi den Juegos 
Panamericanos 2023 di 20 
di october pa 5 di november 
2023, unda cu 7 mil atleta 
di 41 pais den 39 diferente 
deporte ta participando, 


entre otro, landamento 
sincronico, landamento, 
bowling, windsurfing 


y shooting. Durante e 
ceremonia, Minister Endy 
Croes a hiba palabra pa 
desea e atletanan exito y 
recorda nan e importancia 
di aplica e balornan 
olimpico. Ademas di esaki, 
Sra. Nicole Hoevertsz, 
Presidente di COA y vice 
presidente internacional 
di Weganan Olimpico a 
hiba palabra y a gradici 
Minister Endy Croes pa 
su colaboracion cu COA. 
Sra. Wanda Broeksema 
secretaria general di 
COA, a presenta Minister 
Endy Croes e pin oficial 


> 


Pn 
MPA RN A ea Am 


di Juegos Panamericanos 
2023. 


Durante e ocasion special 
aki, Sr. Jonathan Wever 
a haci un tremendo 
presentacion di e Juegos 
Panamericanos 2023. 
Tambe, e atletanan a haci 
un desfile di e uniform 
cu nan lo uza durante e 
comptencia na Chile. Sra. 
Nicole Hoevertsz a regala 
Minister Endy Croes e 
uniform oficial cu Team 
Aruba ta bay luci na Chile, 
patronisa pa Totto Aruba. 


Fuera di esaki, e anochi 
aki Royal Aloe Blue a bira 
un stakeholder di COA 
y e representantenan a 
duna un discurso. Ademas 
durante e ceremonia a 
inaugura e billboard grandi 
di Juegos Panamericanos 
2023. Minister Endy 
Croes ta gradici e team 
cu tin varios tempo ta 
preparando e atletanan 
pa bay representa nos isla 
dignamente. 


Alabes, ta desea e atletanan 
hopi exito den Juegos 
Panamericanos 2023 na 
Chile. Balornan olimpico 


Team Aruba 


excelencia, 
respet ta 
esencial pa ta exitoso y 
aplicando e 4D-nan di 
deporte, cual ta disciplina, 


manera 
amistad y 


dedicacion 
y determinacion. 
Finalmente, e mandatario 
di Deporte ta gradici 
tur stakeholder, manera 


Stichting  Sportsubsidie 
Aruba (SSA) y Fundacion 
Lotto pa Deporte (FLPD) 
cu a aporta pa por a hiba e 
atletanan den exterior. 

Prome Minister Evelyn Wever-Croes: 


Na caminda pa certamen di beyesa internacional Miss Universe, 


PROME MINISTER A ENTREGA PIN DI BANDERA DI ARUBA NA 
KAROL CROES Y A NOMBRE COMO EMBAHADORA OFICIAL DI 
NOS BEYEZA ARUBANO 


Prome 


Dialuna mainta, 
Minister Evelyn Wever- 
Croes a ricibi bishita di 


Miss Universe Aruba, 
Karol Croes na unda cu 
sefiorita Croes a informa 
Prome Minister di su 


representacion pa Aruba 
dia 18 November proximo 
den e prestigioso certamen 
di beyesa na San Salvador. 


Prome Minister a keda 
hopi contento cu e bishita 


aki di nos representante di 
beyesa den un certamen 
di beyesa internacional y a 
tuma su tempo pa conoce 
tocante e preparacionnan 
di señorita Karol Croes pa 
un evento asina importante 
na unda cu mundo henter 
lo tin bista riba cada reina 
di beyesa. Karol a conta 
di su entrevistanan na 
Telemundo cu Andrea 
Meza, Miss Universe 
2020 y su photoshoot cu 
fotografo oficial di Miss 
Universe, Fadil Berishap. 


“Nos ta sigur cu nos Miss 
Universe Aruba, Karol 
Croes lo briya cu gracia 
y determinacion den e 
cetamen di beyesa. Aruba 
lo keda pendiente di su 
participacion dia 18 di 
november próximo. Den 
nomber di Gobierno 
di Aruba y pueblo di 
Aruba, mi ta extende nos 
gratitud na señorita Karol, 
reconociendo e como un 
embahadora di nos pais. Su 


perseverancia y dedicacion 
na preparacionnan, lo 
marca su exito den e 


certamen. Nos ta desea 
Karol hopi exito. Nos ta 
orguyoso di bo”, Prome 
Minister a expresa. 


Na final di e encuentro na 
Bestuurskantoor, Prome 


Minister a entrega un pin di 
bandera di Aruba na Karol 
Croes y a nombre como 
embahadora oficial di nos 
beyeza Arubano. Aruba, 
ban duna nos Miss Aruba 
tur sosten den e certamen 
maximo di beyesa na San 
Salvador, El Salvador. 

SETAR ta introduci su WhatsApp 
Self-Service via 5979999 


Entrante 1 di october 2023, clien- 
tenan di SETAR por haci uzo di 
SETAR su WhatsApp Self-Service 
via e number 5979999. E What- 
sApp Self-Service ta wordo ofreci 
den tur cuater idioma, esta Papia- 
mento, Hulandes, Ingles y Spafio. 
E WhatsApp Self-Service ta brin- 
da e cliente e facilidad pa por haya 
informacion di su cuenta. Ade- 
mas, e cliente por recarga number 
prepaid, cumpra data bundle y 
cumpra roaming bundle. Unabes 
cu manda un mensahe pa e num- 
ber, e self-service menu lo sigui 
guia bo den e proceso. 

Clientenan cu servicio prepaid 
por recarga nan credito prepago 
door di scan of hinca e number 
di un prepaid card. Pa clientan- 
an di prepaid cu kier cumpra un 
bundle, e pago lo wordo kita for 
di e saldo di e credito prepago. Pa 
clientenan postpaid cu cumpra un 
bundle, e pago pendiente lo bin 
riba e cobransa di fin di luna. 
Den futuro cercano SETAR lo 
sigui expande e self-service via 
otro canalnan manera Facebook 
y Web Chat y lo introduci mas 
funcionalidad manera, entre 
otro, pago di cobransa via Pay.aw, 
unda cu e cliente lo ricibi un pay- 
ment request pa aproba via e Pay. 
aw app; status di bo cita pendi- 
ente; guia basico di troubleshoot 
y opcion pa registra un storing; y 
mucho mas. 

E WhatsApp Self-Service ta un di 
e canalnan cu por tuma contacto 
cu SETAR. Clientenan por haci 
uzo tambe di e emailadres cus- 
tomercare@setar.aw of por yama 
5251000 pa asistencia cu servicio 
of cualkier pregunta. 


SELF SERVICE 
Just GOT BETTER © 


START HERE 


Detaye 9 rusrter 


"mete 3 Data 


Parte "Ore Birdies” 


Pecarga Cresto Prepago 


< S ne 


today 


O Tri rr u1er a rece nervo rom Meta 
10 manage tv coat. Pap te warn mre 


Welcome to SETAR"S Sett-Service 
Please mako ute of our Sott-Service 
Menu for assistance, by selecting one 
the averlabie options, or providing the 
necessary Information. If you require 
further assistance after this, let us 
know. We're here to help you 


Bon bni na SETAR su Self-Service. Por 
fabor haci uzo di nos Menu & Self- 
Service pa asistencia, door de selecta un 
di e opcionnan disponibel, of provee è 
informacion necesario. Si despues di 
esaki bo ta rekeri mas asistencia, ga 
nos sa Nos Hey pa yuda bo! 


Diease select your preferred language 


VESTI) 


Get help with: Billing Information | Postpaid Add-ons | 


Roaming Bundles | Prepaid Data Bundles | Prepaid Balance | 
Prepaid Recharge Assistance 

Minister Thijsen na misa na 
Papiamento na Den Bosch 


Den Haag — Minister 
Plenipotenciario mr. Ady 
Thijsen y esposa Yshel 
Thijsen-Rasmijn a atende 
un misa na Papiamento na 
Lambertus kerk na Ros- 
malen. 

E misa na Papiamento ta 
wordo organisa pa “Di- 
sipelnan di 's-Hertogen- 
bosch” un biaha pa luna 
y desde 2012 esaki tabata 
tuma lugar na Anna Kerk 
na Den Bosch. E Marie A 
Parochi ta bai cera algun | T 
misa, entre nan de Anna 
Kerk y a brinda e locali- 
dad na Rosmalen como al- 
ternativa pa e misanan na 


Papiamento. di e organisacion a lesa y 
di dos lectura durante di e 
Minister Thijsen a peticion sacrificio di misa. 


FUNDACION VENERABLE 
JOSE GREGORIO HERNANDEZ 
TANKI LEENDERT 128 


Nobena na honor di Beato José Gregorio Hernández 


E luna aki, Fundacion Venerable José Gregorio Hernández, lo celebra su nobena na 
honor di Beato José Gregorio Hernández, pa asina nos prepara nos mes pa su fiesta 
diahuebs 26 di october venidero, cu ta dia di su fecha natal. 


Nos fundacion ta preparando un nobena biblico y cada dia ta bay tin un diferente 
reflexion cu e intencion pa dia ey. 


E skema di e diferente dianan di e nobena ta manera ta sigui: 

E prome dia ta dedica na Mundo henter; Di dos dia ta dedica na nos Mayornan; Di tres 
dia ta dedica na nos Mucha- y Hobennan; Di cuatro dia ta dedica na Matrimonio ; Di 
cinco dia ta dedica na Iglesia, Papa y Clero; Di seis dia lo tin Rosario bibo y ta dedica na 
Esnan den necesidad; Di shete dia ta dedica na tur Dokter y Esnan cu ta traha den 
Salubridad; Di ocho dia ta dedica na nos Gobernantenan y Di nuebe dia ta dedica na tur 
Enfermo- y Adultonan Mayor. 


Riba e di nuebe y ultimo dia di e nobena, tur hende por bin cu un bela pa ofrece na nos 
dushi Mama Maria. 


Durante tur e dianan di e nobena, ta bay tin macuto na entrada di Sitio pa tur devoto por 
haci donacion di cumestibel pa esnan menos afortuna. 


Un y tur ta keda cordialmente invita pa bin participa na e nobena cu ta cuminsa diamars, 
dia 17 di october pa 7'or di anochi y lo sigui asina pa tur e nuebe dianan na nos Sitio di 
Oracion, situa na Tanki Leendert 128. E fiesta mes cu santa misa di Sanacion ta bay ta 
diahuebs, dia 26 di october pa 7'or di anochi. 

Minister Ursell Arends: 
COP17; Un conferencia exitoso pa e 
conservacion marino den region di Caribe 


Oranjestad - Aruba cu 
orguyo a sirbi como pais 
anfitrion pa e recien cel- 
ebracion di Conferencia di 
Partido (COP) di Cartage- 
na Convention, un tratado 
internacional significante 
dedica na proteccion y 
preservacion di bida mari- 
no den region di Caribe. E 
tratado aki cu a ser adopta 
na 1983 na Cartagena de 
Indias, Colombia, ta con- 
sidera como un di e trata- 
donan clave pa e region 
maritimo desaroya bou di 
auspicion di Programa pa 
Medio Ambiente di Na- 
cionnan Uni (UNEP). 


E obhetivo principal di 
Cartagena Convention ta 
preveni, reduci y controla 
contaminacion ambiental 
marino den region di Ca- 
ribe mientras ta promove 
desaroyo sostenibel medi- 
ante maneho responsabel 
di recurso natural. 


E conferencia, cu a tuma 
luga for di 2 pa 6 di octo- 
ber 2023, a acoge repre- 
sentantenan di varios pais 
pa discuti esfuersonan 
colaborativo pa proteha y 
e uzo responsabel di nos 
lama Caribense. Minister 
Ursell Arends a expresa su 
orguyo den Aruba su rol 
como pais anfitrion pa e 
conferencia, colaborando 


cu e Ministerio di Land- 
bouw, Natuur en Voed- 
selkwaliteit di Hulanda 
den esaki. 


Pa continua e cooperacion 
cu dicho Ministerio Hu- 
landa, dia 5 di October, 
Minister Arends a firma 
un Memorandum di En- 
tendimiento (MoU) hunto 
cu Minister Christianne 
van der Wal. 


E meta di e MoU ta pa re- 
forsa colaboracion entre 
paisnan den Reino den 
area di recurso natural. E 
MOU aki ta desaroya riba 


tema di conservacion di 
naturalesa, siguridad di 
alimentacion, y cumpli- 
mento cu tratadonan in- 


ternacional, fomentando 
colaboracion den Reino, 
permitiendo cada pais 


constituyente di cumpli 
cu nan obligacionnan cu 
tratadonan internacional. 


Minister Arends ta ex- 
tende un palabra di 
gradicimento na tur esnan 


cu a haci e conferencia 
aki exitoso. Un palabra di 
danki special na Directie 
Natuur en Milieu como e 
entidad gubernamental cu 
ta encarga cu e Convenio 
di Cartagena. 

Grand Master Sra. Marilu de Veer Vice 
Presidente di PATU presente den Best of the Best 


r202 


| 
| 
b 


Den fin di siman a tuma 
luga Best of the Best True- 
score Aruba 2023 den Co- 
legio EPI Auditorium. 


Best of the Best a conta 
cu e miho bringadonan y 
miho coachnan di Aruba 
cu a bringa contra Suri- 
nam, 

Merca y Corsou. Best of 
the Best a conta cu e miho 
refereenan di Aruba, Co- 
lombia y Brazil. 


Grand Master Marilu de 
Veer Vice Presidente di 
Pan American Taekwondo 


tigo 

di e ultimo version di e 
Electronic Overlay Head 
Gear Generation 3 na Aru- 
ba di Jin Song e inventor 
die 

sistema electronico. 


Sra. Marilu de Veer a 
gradici tur hende presente 
pa nan apoyo na e evento 
di mas grandi di Aruba 
unda 

cu por a mira e miho br- 
ingadonan di Aruba den 
accion contra e Paisnan 
Internacional. 


SE Or 

Aruba Lions Club a instala varios 
miembro nobo 


E club di servicio Aru- 
ba Lions den su afan pa 
cumpli cu e deseo di Li- 
ons Club International cu 
ta buscando pa yega su 
1.5 millon di miembro na 
nivel mundial tambe ta re- 
clutando voluntarionan pa 
nos isla di Aruba. 


Si bo ta un persona cu ta 
gusta yuda den projec- 
tonan comunitario y ta 
desea di duna un man den 
nos Club di Servicio anto 
Aruba Lions Club ta e club 
pa abo ta parti di dje. 


Den nos “Den” ( club ) di 
Aruba Lions a instala : 
Nicole Ruiz 
Ghislain Lampe 
Marc Fowler 
Neomar Croes 
Maximo Lampe 


Aruba Lions Club ta un 


- Hilda Statia 

a Feyner Mejia club di servicio cu ta brin- 

- Gregory Trim da Aruba e servicio comu- 
nitario ya pa 76 aña. We 

' Pa abona na 


[SOLO DI PUEBLO 


| Yama 
585 9500 


Manda nos un e-mail na 
solodipueblo@gmail.com 

E portanan di Casita Geel lo habri un 
biaha mas pa publico 


Durante un conferencia di 
prensa directora di Stich- 
ting =Monumentenfonds 
Aruba (SMFA), Anne Wit- 
senburg, a anuncia cu en- 
trante 1 oktober 2023 e 
monumento conoci bou di 
e nomber Casita Geel tin 
un huurdo nobo. 


Den e ultimo luna SMFA a 
traha intensivamente den 
adaptacion di e edificio pa 
su funcion nobo y awor e 
cas di cunucu aki construi 
na principio di siglo 20 
lo keda conberti den un 
lugar di entretenimiento 
pa tanto local como tur- 
istanan bou di e nomber; 
Moonshine Daiquiri Co. 


Tonya Shenkin, co-propi- 
etario di Moonshine Dai- 
quiri Co. Ta conta cu for 
di 23 aña pasa cu el a yega 
Aruba pa prome biaha a 
bisa su mes cu un dia e lo 
biba akinan. Y awor e tin 
su propio cas na Aruba y 
su propio negoshi. 


E tin experiencia amplio 
den e industria di clubnan 
nocturno caminda cu a 
maneha cuatro club di su 
famia den e area di New 
York/ New Jersey. Asina 
su pasion pa hospitalidad 
a cuminsa y semper su 
meta ta pa e bishitantenan 
por laga tur nan preocupa- 
cionnan na porta y crea un 
experiencia memorabel. 


Na 2020 durante e pan- 
demia di Covid el a tuma 
e decision di sigui su 
sofionan; costrui su pro- 
pio cas y inicia su propio 
negoshi na Aruba. 


Awor ta asina leu cu e ta 
cla pa comparti su amor 
pa e isla cu e localnan y 
turistanan di rond mundo. 


Moonshine Daiquiri Co. 


Tonya a splika cu Moon- 
shine Daiquiri Co. di cual 
e ta co propietario hunto 
cu Jerome Barendregt, ta 
un concepto cu el a bin 
cune despues di biahenan 
haci durante e afianan. 
E ta encera un mescla di 
locual e ta disfruta y ta 
sinti cu un isla cu ya tin 
asina hopi di ofrece toch 
tabata falta. E tabata sa 
den ki area e lo tabata kier 
su localidad pero nunca 
por a imagina cu e lo por a 
ocupa un monumento his- 
torico manera Weststraat 
15. Pa Tonya esaki tabata e 
cherry riba e bolo paso e lo 
por asina contribui tambe 
na preserva un parti di 
Aruba su historia y trece 
un bida nobo den e monu- 
mento aki. 


Moonshine Daiquiri and 
Co. lo ta un espacio famil- 
lar caminda tur hende ta 
bon bini. Cruceronan lo 
bende tickets pa Moon- 


shine Daiquiri Co. Como 
parti di nan excursionnan 
y esaki lo inclui un tour 
di Weststraat 15, 2 ora di 
‘paint and sip class” . Lo 
tin tour cada 2 ora entre 
10 or di mainta pa 6 or di 
atardi. Tambe lo ta habri 
pa publico en general y 
parti anochi lo tin otro 
actividadnan pa publico, 
eventonan priva y fund- 
raisers pa yuda instanci- 
anan caritativo local. 


Den un esfuerzo pa duna 
bek na e comunidad lo of- 
rece tambe e oportunidad 
na localnan pa bende nan 
produnctonan traha na 
Aruba. Pronto lo tene un 
job fair pa busca instruc- 
tornan pa nan lesnan di 
pintamento, bar tenders, 
host, waiter, musiconan 
etc. 


E mision di Moonshine 
Daiquiri Co. Ta pa un y tur 
bay bek cu bunita recu- 
erdonan y e mesun amor 
y aprecio cu Tonya tin pa 
Aruba. 


Casita Geel 


Casita Geel ta un cas di 
cunucu construi na aña 
1908 na crusada di Caya 
Betico Croes y Waterweg, 
pega cu e actual edificio 
di Aruba Bank. Probable- 
mente e parti central di 
e cas a ser construi na 
1860 pa un Franses y na 
1908 a wordo cumpra pa 
Sr. Richard Johan Eman 
van der Biest kende tabata 
casa cu Catharina van der 
Biest- Oduber. Di e matri- 
monio aki a nace seis yu 
cual tur seis a lanta den 
e cas aki. Un di e yiunan 
Frederica van der Biest- 
Eman a casa cu John Ge- 
rard Eman, fundador di e 
prome instituto financiero 
di Aruba, Aruba Bank. For 
di aña 1999 e cas a keda 


inhabita y no a ser uza 
mas. 


Na aña 2000 cu e meta pa 
preserva e casita aki pa fu- 
turo generacionnan y evi- 
ta e bay perdi a dicidi pa 
muda esaki pa un locacion 
nobo na Weststraat. Pa al- 
oca e monumento a busca 
un tereno den Oranjestad 
mes paso akinan ta ca- 
minda cu e cas di cunucu 
mester a keda mirando cu 
ta den e area aki so por a 
haya e tipo di casnan aki. 
Un otro punto importante 
tabata cu mester a haya un 
tereno caminda por a alo- 
ca e cas mescos cu na su 
tereno original na un dis- 
tancia di 14 meter for di e 


rooilijn esaki ta ser con- 
sidera un locacion histori- 
co. Asina a logra yega na e 
tereno caminda e edificio 
ta actualmente despues cu 
e tereno a keda traspasa 
pa Stichting Monumen- 
tenfonds Aruba. Esaki ta 
e unico biaha cu na Aruba 
a muda un monumento 
completamente. 

Despues di a fungi como 
museo, oficina, restaurant 
awor e Casita Geel lo ta e 
cas nobo di Moonshine 
Diaquiri and Co. 


E team di SMFA ta de- 
sea Tonya y Jerome hopi 
exito y hunto nos lo sigui 
preserva e pasado pa fu- 
turo! 


TEMPO: 

AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DIORANAN DI MERDIA: 34 PA 45 GRADO CEL- 
SIUS 
UV INDEX: 12 


SIGUI DESAROYA DEN UN CYCLON TROPICAL. 


POTENCIAL DI AWACERO PA PROXIMO 24 ORA: 
1 MM; LOCALMENTE ESAKI PO: R 
RENTE. 


REGISTRACION DI TEM 
CELS 

AWACERO (MM) DEN U 
SIAM): 


AIRPORT : MAX 34 / MI 9 / 
WESTPUNT: MAX 33 / MIN 28 và 0.0 MM 
33 / MIN 28 / 0.0 MM 


STA ROSA: MA 


PRONOSTICO DI TEMPO PA PROXIMO 3 DIAN- 
AN: 
PARCIALMENTE NUBLA CU UN AWACERO 
BREVE. 

BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 

POSIBLEMENTE FUERTE DEN RAFAGA. 
TEMPERATURA (GRADO CELSIUS) 

MAX / MIN LO TA: 32 / 27 


VALIDO TE DIAMARS 10 DI OCTOBER 2023, 
18:00 ORA 

OTRO CHAUFFEUR BOU 
INFLUENCIA DETENI PA 
OCASIONA UN BOKSMENTO 


Shiribana: Diadomingo den careda di 8'or y 45 di anochi 
a sosode un boksmento na altura di Loxing Supermarket, 
Shiribana. E boksmento tabata entre un Chevrolet Spark 
y un Suzuki SUV. 


Polis di trafico a wordo pidi na e sitio. 

Na yegada nan a bin compronde cu e chauffeur di e Spark 
a lora sali dilanti di e Suzuki suv cu tabata biniendo di 
pariba, sin dun'e preferencia. Tambe a nota cu e chauffeur 
di e Spark ta bou influencia. Polis mesora a pone supla y 
e la supla mas cu ta permiti. Mesora e la wordo deteni y 
cu transportwagen di polis e la wordo hiba warda di polis. 


Accidente semi-frontal den 
Semeleerstraat 


LA 


Diasabra anochi a drenta 


informe di un accidente 
den Semeleerstraat, 
mesora a dirigibun patruya 
na e sitio. Na yegada di e 
patruya a bin compronde 


—_ 


cu aki ta trata di un 
accidente semi-frontal 
unda cu afortunadamente 
ningun hende a resulta 
herida. Pa mas sigur polis 


a test ambos chauffeur 


fi i Al Piil 


hi 
HI 


cv. w N a 


E 


y ambos a pasa e test 
bon sin surpasa e limite. 
Como cu ambos auto tin e 
mesun compania di seguro 
a laga nan den man di e 
roadservice. 

Den tur instituto cu ta traha 
cu mucha, of fundacion cu ta 
traha cu mucha e autoridad 
di mayor mester ta conoci 
y respeta, pasobra Dios a 
establece e autoridad di 
mayor. 


Asina cu autoridad di mayor 
ta debilita, norma y balor 
ta baha den famia, cu tur 
consecuencia conoci. 


Dios ta usa autoridad pa 
trece ordo y husticia den 
mundo, pasobra Dios ta e 
autoridad Supremo y mayor 
riba tur cos. 

Dios a establece tres tipo di 
autoridad den un pais. 

Esun di Gobierno. 

Esun di Husticia. 

Esun di mayornan. 


Nan tur 3 mester cana den 
e linja di berdad y respet pa 
Dios, y no cambia nada cu 
Dios a establece, pa evita cu 
libertinahe ta drenta den e 
poblacion, inmoralidad ta 
purba domina, asina hende 
por cuminsa pensa cu nan 
por haci locual cu nan kier 
sin ningun clase di respet pa 
Dios y su autoridad estableci. 


Gobierno tin cu haci tur 
esfuerso pa cumpli cu su 
deber na e pueblo, pa asina 
e pueblo por cumpli cu su 
parti y pas por reina tur den 
tur cas. ( Esaki no ta politica 
pero seriedad) . 


Husticia mester para firme 


FORTALEZA PA FAMIA. 


Scirbi pa Pastor Marcel Balootje. 


AUTORIDAD DI MAYOR TA ESTABLECI PA DIOS 


y fuerte pa controla, y pone 
orden y respet. 


Mayornan tin e labor di 
lanta yuinan conforme na e 
palabra di Dios, pa asina nan 
no trompica ni cu husticia, ni 
tampoco cu leynan estableci 
pa gobierno. 


Tocante e 3 autoridadnan 
aki por wordu lesa den 
Romanonan capitulo 13 
completo y 2 Corintionan 
capitulo 13:1-10. Pasobra 
asina cu un ta debilita e 
otronan tin cu reforsa. 


E autoridad di Mayor, no 
por wordo neglisha tampoco 
manipula,pa e Famia no 
tambalia. 


Tur insituto cu ta traha cu 
mucha, tur fundacion cu ta 
traha cu mucha, tur scol, y 
tur creche,mester pone den 
nan statutonan cu autoridad 
di mayor ta estableci pa Dios, 
pasina muchanan lanta cu 
respet pa nan mayornan. 

E autoridad cu Señor a duna 
mayornan ta pa Edificacion 
y no pa destruccion. 2 
Corintionan 13:10). 


Poverbionan 19:20 ta para 
scirbi: Disiplina bo yiu 
mientras cu tin speransa 
ainda y no desea su morto. 


Un mayor mester eherce su 
autoridad ta riba lo siguiente: 
(Riba tur cu ta biba bao di su 
dak) 


E mester ta na altura, cu ken 
su yiu ta sali yna unda eta 
bay. 


E mester controla su yiu su 
tas, su camber, y si tin mester 
hasta su telefon. 


Awendia droga ta wordo 
bendi y entrega nas cas 
mescos cu Pizza. 


E mayor tin tur autoridad pa 
puntra e mucha kico e tuma 
serca hende na auto y exigi 
pa e mucha habri su man pa 
e wak y si ta droga denuncia 
inmediatamente. 


Ningun mucha no por sali cu 
spirito, e persona cu e ta sali 
cune, mester ta conoci. 


Mayor su deber ta zorg pa 
alimentacion,bistimento, 
gasto di estudio, pero mas 
cu tur cos edifica e mucha pa 
un bida decente y agradabel 
den bista di Dios y di hende. 


Colosensenan 3:20+21 ta 
para scirbi: Yuinan sea 
obedecido na boso mayornan 
den tur cos,pasobra esaki ta 
agradabel na Señor. Tatanan 
no provoca boso yuinan 
pa nan no perde animo.( 
Efesionan 6:1-4). 


Deber di mayor ta pa 
encurasha, edifica, y no kibra 
e muchanan, pasobra nos tey 
como esnan yama prome pa 
motiva nos yuinan tur dia, 
pa haci oracion, pa hala nan 


riba caminda di Dios. 


Ora Dios duna bo autoridad 
e ta yama bo pa duna cuenta, 
pasobra Dios kier pa tur 
mayor ta responsabel pa nan 
yuinan. 


Paardenbaaistraat 10, Oranjestad, Aruba Tel.: (297) 525 - 7555 

